แนวโน้มหุ้นเช้านี้ผันผวนถึงปรับลง
นักวิเคราะห์ฯคาดตลาดหุ้นไทยเช้านี้ผันผวนถึงปรับลงหลังประธานเฟดไร้สัญญาณกระตุ้นเศรษฐกิจ
8 มิ.ย. 2555

นักวิเคราะห์ฯคาดตลาดหุ้นไทยเช้านี้ผันผวนถึงปรับลงหลังประธานเฟดไร้สัญญาณกระตุ้นเศรษฐกิจ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะผันผวนถึงปรับตัวลงได้ แม้จีนจะมีการลดอัตราดอกเบี้ยเงินฝากและเงินกู้ลง แต่เมื่อวานนี้ประธานธนาคารกลางสหรัฐฯ(เฟด)ไม่ได้ส่งสัญญาณเกี่ยวกับการกระตุ้นเศรษฐกิจ ขณะเดียวกันยังพูดถึงความเสี่ยงต่อระดับการเงินโลกที่สูงขึ้นอันเป็นผลจากปัญหาหนี้ในยุโรป ทำให้เห็นถึงปัญหาเศรษฐกิจโลก 
นอกจากนี้ จะเห็นได้ว่าการประมูลขายพันธบัตรของสเปนเมื่อวานนี้ให้ผลตอบแทนที่สูงขึ้น ซึ่งสะท้อนความไม่มั่นใจของนักลงทุน ส่วนปัจจัยในประเทศวันนี้ให้ติดตามการประชุมสภาฯในเรื่องการชะลอการพิจารณาแก้ไขรัฐธรรมนูญ วาระ 3 ออกไปก่อน ซึ่งมีความกังวลว่าจะมีการผลักดันร่างฯเข้ามาสู่การพิจารณาหรือไม่
ส่วนตลาดหุ้นอื่นในภูมิภาคเอเชียเช้านี้มีการแกว่งตัวทั้งในแดนบวก-ลบ พร้อมให้แนวรับ 1,110 จุด แนวต้าน 1,130-1,135 จุด